ישראל פלר

ישראל פלר (נולד בי"ט בתשרי ה'תשמ"ב, 17 באוקטובר 1981) הוא סופר, עורך ספרותי, רעיונאי, עיתונאי עורך אקטואליה, ואסטרטג תקשורת חרדי-ישראלי. מחבר ספרי מתח ומתוכם סדרת ספרי המתח "פריים מיניסטר".

 קורות חיים 

פלר נולד בתל אביב וגדל בבני ברק והתחנך במוסדות מסורת אבות, ישיבת חידושי הרי"ם בתל אביב ובית מדרש לתלמוד והוראה בירושלים. לאחר נישואיו למד תקשורת המונים במכון שופר.

פלר התחיל את דרכו בעיתונות במאמרים שפרסם בעיתון המודיע תחת שם העט י. גור אריה. בהמשך הפך לכתב פוליטי בעיתון 'עניינים' (כיום מרכז העניינים) תחת שם העט רפאל שילר, עד שהפך לעורכו.

באדר תשס"ט-2009 הצטרף לצוות כותבי חדשות השבועון משפחה ומונה לסגן העורך. מאוחר יותר שימש כסגן עורך המגזין וככותב כתבות מגזיניות וחדשותיות, חלקן בשמו המלא וחלקן תחת שמות עט כמו אריאל שפר ואחרים. 

במסגרת עבודתו פרסם תחקירים בנושאי צרכנות, נדל"ן, פוליטיקה, כלכלה, וכן ראיונות ופרופילים אישיים. לקראת שנת 2019 צמצם את פעילותו בעיתון לטובת כתיבה ספרותית.

כמו כן, בין השנים 2013–2017 הקים בבני ברק את חנות היין 'גפנא'.

לקראת שנת 2019 פרש חלקית מתפקידיו בעיתון לטובת התמקדות בכתיבה ועריכת סיפורת ומאז הוא ממעט לכתוב בשבועון משפחה, מלבד סיפורי חג, ומדי שבוע מביא לדפוס את טורו הפופולרי של הרב יגאל כהן, 'יגל ליבי', עד שנת 2023 ואז יצאו הטור וכותבו לפסק זמן עד שנמצא כותב אחר אריה ארליך, מאמר מערכת, שבועון משפחה, גיליון פרשת בראשית, תשפ"ב-2021; וראה גם: ישראל פלר, גואל הנשמות, באתר משפחה.

ב־2018 מונה פלר לעורך האתר הכלכלי החרדי ביזנעס.

בשנת 2020 החל לפרסם את יצירתו העצמאית עם הספר "זעם כבוש" (הוצאת קולמוס), שפורסם תחילה כסיפור בהמשכים ב"משפחה".

ב־2022 שימש פלר כעורכו הראשון של מגזין האקטואליה החזותי - השבועון 'רגע'.

בנוסף, פלר היה עורך תורני, והוא בין היתר אחד מעורכי הגיליון השבועי 'מה אהבתי'.

במקביל לכתיבתו הספרותית ולפרסום הסיפור זעם כבוש בהמשכים במגזין השבועון 'משפחה', שימש פלר כעורך ספרותי של ספרים רבים שראו אור תחת ידיו. ביניהם שלשת ספריה של הסופרת רות קפלר, אנוכי מבקש, הנורמלי האחרון (2016) ולחיות וחצי (2018); הוא מתמחה גם בז'אנר המותחנים וערך שישה מתוך סדרת מרגל להשכרה של יונה ספיר: אויב באדמת ידיד (2014), מבוקש (2015), לוחמי הצללים (2016), התנקשות (2017) שתול (2018) וטווח אפס (2019) שערך יחד עם שלמה דודק.

פלר אף ערך את הספר נשמת ירושלים - חיבור משותף של הסופר אריה ארליך עם הצלם ברוך יערי - שיצא לאור ב-2019; וערך את הספר שבי כפול שחיבר שמחה משי.

ב-2022 מונה לעורך ספרותי ראשי במחלקת 'שווה ערך' מבית רשת 'ספרי אור החיים', ובמסגרת זו ערך וליווה סופרים רבים. בין היתר ערך את הספרים מלחמת כריות שחיברה מיכל אופק, באה בלילות שחיברה רחלי רבינוביץ, נקמת דם שחיבר רז לב ארי, הבית על ההר שחיברה עדי אהרון ועוד.

במקביל לעיסוקיו הספרותיים והתקשורתיים פלר פעיל חברתית וחבר בעמותת 'ארגון הקולינריה החרדי'בעלי תפקידים בעמותת ארגון הקולינריה החרדי, באתר גיידסטאר שבין מטרותיה "להכשיר, למסד ולקדם את הקולינריה החרדית על ידי קורסים, סדנאות, תחרויות ושיתופי פעולה, בהובלת צוות היגוי מהמגזר החרדי והכללי".

בשנת 2023 הוציא לאור את ספרו הראשון בסדרת "פריים מיניסטר" - 'מכת מחץ'.

בין השנים 2022-2025 היה העורך הספרותי הראשי במחלקת 'שווה ערך' של רשת "ספרי אור החיים", שם ליווה סופרים כגון מיכל אופק, רחלי רבינוביץ ועדי אהרון.

 פעילות תקשורתית 
במהלך כתיבתו בעיתון 'עניינים' ו'מרכז העניינים' הוביל פלר (תחת הפסבדונים רפאל שילר) קו פוליטי שהיה מזוהה בשעתו עם הסיעה המרכזית שמובילה חצר גור בתוך אגודת ישראל ונחשב באותה עת כמי שמקבל תדרוך קרוב מסביבתו של יעקב ליצמן שאף ליווה אותו משך 24 שעות והוציא מוסף שלם שסיקר את סדר יומו המלא בעודו יו"ר ועדת הכספים. מאמרים שבועיים שפרסם בטורו הפוליטי עוררו סערות רבות. לאחר שעזב את סיקור התחום הפוליטי והתקרב לחצר חסידות מודז'יץ הנחשבת מתונה, הוריד פלר פרופיל בסיקור הנעשה בפוליטיקה הפנים-חרדית ועבר לסקר נושאים אחרים.

במהלך כתיבתו בעיתון "משפחה" פרסם פלר במגזין ובחדשות, טורים אישיים, ראיונות, כתבות מגזין ופרופילים על אישים ידועים, וסיפורים אנושיים שפגש במהלך השנים. בין היתר ראיין במשותף עם אליעזר שולמן את דובי וינרוט אחרי מות אשתו חני וינרוט בראיון שעורר הדים במגזר החרדי. בכתיבתו בחדשות העיתון עורר את שחיקת הסטטוס קוו בשמירת השבתישראל פלר, גוט שאבעס אשדודים, כדאי שתתעוררו, באתר עו"ד אורי ישראל פז בערים השונות בישראל ובאזורי המכירה מחוץ לערים, חשף עוולות הטעונות תיקון, ובין היתר עסק בתחומי ההונאה בשוק הסלולר, הילולת הרשב"י במירון בל"ג בעומרישראל פלר, חוגגים בהגבלה, באתר משפחה על מחדלי ההיסעים ועוד, וחשף את המתרחש בענף הנדל"ןישראל פלר, לא בר השגה, באתר משפחה ואת דרכי הפעולה בשיווק קרקעות חקלאיות.

פלר שימש כמנהל מחלקת יחסי ציבור במשרד הפרסום 'אגס'דינקיס, אל תעשו לי פרסומי ניסא, באתר פאשקעוויל עד שהתמזג למשרד הפרסום 'גל אורן לרנר', אז הקים בעצמו עסק למתן שירותי רכש מדיה וכתיבת יח"צ, במסגרתו ניהל והיה שותף במסעות פרסום עבור מנורה מבטחים, המרכז הרפואי מעיני הישועה, ארגון החסד 'נחזיק חזק', רשת 'פתחיה' שעמדה אז בראשות יצחק גולדקנופף ועוד. כמו כן כתב כפרילנסר מאות מערכי רעיונאות ואלפי ידיעות יח"צ וליווה מקרוב מאות קמפיינים במגזר השלישי והעסקי.

 חיים אישיים 
נשוי ליהודית, אב לשישה ילדים, מתגורר בעיר פתח תקווה.

 ספריו 
 זעם כבוש, הוצאת 'קולמוס' (2020)
 מכת מחץ,(סדרת "פריים מיניסטר" 1) הוצאת 'אור החיים' (2023)
 איום קיומי, (סדרת "פריים מיניסטר" 2) הוצאת 'אור החיים' (2024)
 מלחמת התשה,(סדרת "פריים מיניסטר" 3) הוצאת 'אור החיים' (2025)

 קישורים חיצוניים 








 הערות שוליים 

קטגוריה:ויקיפדיה: ערכים של משתמשים חדשים
קטגוריה:סגל משפחה
קטגוריה:סופרים חרדים
קטגוריה:עיתונאים חרדים ישראלים
קטגוריה:פתח תקווה: אישים
קטגוריה:ישראלים שנולדו ב-1981